APEX ออกหุ้นเพิ่มทุนขายผถห.เดิม 3,999 ล้านหุ้น สัดส่วน 1:1 ระดมทุนลุยโครงการภูเก็ต
APEX ออกหุ้นเพิ่มทุนขายผถห.เดิม 3,999 ล้านหุ้น สัดส่วน 1:1 ระดมทุนลุยโครงการภูเก็ต
APEX ออกหุ้นเพิ่มทุนขายผถห.เดิม 3,999 ล้านหุ้น สัดส่วน 1:1 ระดมทุนลุยโครงการภูเก็ต
9 ก.ค. 2563

บริษัท เอเพ็กซ์ ดีเวลลอปเม้นท์ จำกัด (มหาชน) หรือ APEX แจ้งว่า ที่ประชุมคณะกรรมการบริษัทมีมติให้เสนอต่อที่ประชุมผู้ถือหุ้นพิจารณาอนุมัติการเพิ่มทุนจดทะเบียนของบริษัท จำนวน 1,999,900,000 บาท จากทุนจดทะเบียนเดิม 2,249,887,500 บาท เป็นทุนจดทะเบียนจำนวน 4,249,787,500 บาท โดยการออกหุ้นสามัญเพิ่มทุนจำนวน 3,999,800,000 หุ้น มูลค่าที่ตราไว้หุ้นละ 0.50 บาท เพื่อเสนอขายให้แก่ผู้ถือหุ้นเดิมของบริษัทตามสัดส่วนการถือหุ้น (RO) ในอัตราส่วนการจัดสรร 1 หุ้นสามัญเดิม ต่อ 1 หุ้นสามัญเพิ่มทุน โดยเสนอขายในราคา 0.10 บาท/หุ้น
โดยผู้ถือหุ้นเดิมมีสิทธิจองซื้อหุ้นสามัญเพิ่มทุนเกินสิทธิของตนได้ไม่เกิน 1 เท่าของจำนวนหุ้นสามัญเพิ่มทุนที่เสนอขายให้ตามสัดส่วนการถือหุ้น และในกรณีจำนวนหุ้นสามัญเพิ่มทุนคงเหลือจากการจัดสรรให้แก่ผู้ถือหุ้นเดิมตามสัดส่วนการถือหุ้นและการจองซื้อเกินสิทธิ ให้บริษัทดำเนินการจัดสรรหุ้นสามัญเพิ่มทุนคงเหลือดังกล่าวโดยการเสนอให้ขายแก่บุคคลในวงจำกัด (PP)
ทั้งนี้ บริษัทมีวัตถุประสงค์ในการเพิ่มทุนเพื่อเพิ่มความแข็งแกร่งแก่บริษัท ทั้งในด้านการดำเนินงานและด้านเงินทุน โดยมีแผนการนำเงินที่ได้รับจากการเพิ่มทุนในครั้งนี้ไปใช้เป็นเงินทุนหมุนเวียนของบริษัท จำนวน 99.98 ล้านบาท และใช้ในการก่อสร้างและตกแต่งอาคาร Sheraton Grand Bay Residences อ่าวปอ จังหวัดภูเก็ต จำนวน 300 ล้านบาท อย่างไรก็ดี หากบริษัทได้รับเงินจากการเพิ่มทุนในจำนวนน้อยกว่าที่คาดไว้ แผนการใช้เงินที่ได้รับจากการเพิ่มทุนอาจเปลี่ยนแปลงจากที่กล่าวมาข้างต้น
โดยกำหนดรายชื่อผู้ถือหุ้นที่ได้สิทธิเข้าร่วมประชุมสามัญผู้ถือหุ้น ประจำปี 2563 ในวันที่ 23 ก.ค.63 และกำหนดวันประชุมสามัญผู้ถือหุ้นประจำปี 2563 ในวันที่ 14 ส.ค.63
 
 
 